Ego Odo, dux Burgundię, noverint universi tam presentes quam futuri quod licet apud Fontenetum, abbatiam Cisterciensem, ubi nos gravi detinebamur infirmitate, recepissemus homagium charissimi consanguinei nostri Theobaldi, comitis Campanię, filii dilectę et fidelis nostrę Blanche, comitissę Campanię. Nolumus tamen quod hoc ipsi comiti faciat prejudicium vel successoribus ejus, profitemur enim et presentibus litteris testificamur quod comes Campanie nobis vel successoribus nostris non tenetur facere homagium, nisi apud Augustines, vel in locis in marchiam deputatis. In cujus rei testimonium, presentem cartam emisimus sigilli nostri munimine roboratam. Actum anno gratie M°CC° decimo quarto, mense septembris.